
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 358 

~ ” 2 ΜαΤου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παράταση προθεσμίας υποβολής της ετήσιας οριστι¬ 
κής δήλωσης φόρου μισθωτών υπηρεσιών οικον. 
έτους 1997 που υποβάλλεται από νομικά πρόσωπα 
αρμοδιότητας Υπουργείου Υγείας και Πρόνοιας και 
περιλαμβάνει ποσά επιδόματος αυξημένης ευθύ¬ 
νης . 

Πιστωτικές διευκολύνσεις για την αποκατάσταση των 
ζημιών των ιδιοκτητών των διαμερισμάτων της πολυ¬ 
κατοικίας στην οδό Δεσποτοπούλου 1 στο Αίγιο, 
που κατέρρευσε από το σεισμό της 15ης Ιουνίου 

1995 . 

Σύνθεση του Συμβουλίου Αγροτικής Πολιτικής. 

Ρύθμιση λεπτομερειών που αφορούν τη διενέργεια 

διαγωνισμού Δικαστικών Επιμελητών . 

Αναπροσαρμογή και επαναπροσδιορισμός των ειδικών 
τελών του άρθρου 2 του Ν. 1350/83 όπως τροπο¬ 
ποιήθηκε και συμπληρώθηκε με το άρθρο 37 του Ν. 
1959/91. 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 0) 

Παράταση προθεσμίας υποβολής της ετήσιας οριστικής 
δήλωσης φόρου μισθωτών υπηρεσιών οικον. έτους 
1997 που υποβάλλεται από νομικά πρόσωπα αρμοδιό¬ 
τητας Υπουργείου Υγείας και Πρόνοιας και περιλαμβά¬ 
νει ποσά επιδόματος αυξημένης ευθύνης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 45, 46, 57, 59, 86 και 87 
του Ν. 2238/1994 που καθορίζουν την έννοια, την από¬ 
δοση και τις κυρώσεις του εισοδήματος από μισθωτές 
υπηρεσίες. 

2. Την 1107147/1239/0006Α/4.10.1996 (ΦΕΚ 922 
Β') κοινή απόφαση του Πρωθυπουργού και Υπουργού Οι¬ 
κονομικών, με την οποία χορηγούνται αρμοδιότητες στους 
Υφυπουργούς Οικονομικών. 

3. Τη διάταξη της παραγράφου 5 του άρθρου 22 του Ν. 
2020/1992 με την οποία εξουσιοδοτείται ο Υπουργός Οι¬ 


κονομικών να παρατείνει με αποφάσεις του προθεσμίες 
υποβολής φορολογικών δηλώσεων. 

4. Το ΔΥ5α/5936/3.4.1997 έγγραφο του Υπουργείου 
Υγείας και Πρόνοιας / Διεύθυνση Οικονομικού με το οποίο 
εκθέτει τα προβλήματα που ανέκυψαν από την καταβολή 
του επιδόματος αυξημένης ευθύνης στο προσωπικό των 
νομικών προσώπων αρμοδιότητας του. 

5. Οτι με την απόφαση αυτή δεν προκαλείται δαπάνη 
σε βάρος του κρατικού προϋπολογισμού, αποφασί¬ 
ζουμε: 

1. Η προθεσμία υποβολής της ετήσιας οριστικής δήλω¬ 
σης οικονομικού έτους 1997 φόρου μισθωτών υπηρεσιών, 
που έληξε στις 31.3.1997 της παραγράφου 3 του άρθρου 
59 του Ν. 2238/1994, των υποχρέων νομικών προσώπων 
4 αρμοδιότητας Υπουργείου Υγείας και Πρόνοιας, η οποία 
οριστική δήλωση περιλαμβάνει και ποσά επιδόματος αυ¬ 
ξημένης ευθύνης, που καταβάλλεται με την ΔΥ13β/οικ. 
62034/96 ΦΕΚ 740 τ.Β’ κοινή απόφαση των Υπουργών 
Οικονομικών και Υγείας και Πρόνοιας που εκδόθηκε σύμ¬ 
φωνα με τις διατάξεις της παραγράφου 3β του άρθρου 8 
του Ν. 2430/1996 (ΦΕΚ 662 τ.Α'), για τα οποία ποσά δεν 
έχει αποδοθεί ο φόρος μισθωτών υπηρεσιών, παρατείνε- 
ται μέχρι 30.5.1997. 

2.0 φόρος μισθωτών υπηρεσιών αυτής της περίπτωσης 
πρέπει να αποδοθεί με προσωρινή δήλωση το αργότερο 
μέχρι 30.5.1997 στις αρμόδιες δημόσιες οικονομικές 
υπηρεσίες. 

3. Τα ποσά επιδόματος αυξημένης ευθύνης που κατα¬ 
βλήθηκαν το 1997 και συμπεριλήφθηκσν στις βεβαιώσεις 
αποδοχών οικονομικού έτους 1997, εξαιρετικά για τις πε¬ 
ριπτώσεις αυτές των νομικών προσώπων αρμοδιότητας 
Υπουργείου Υγείας και Πρόνοιας, θεωρούνται εισοδήματα 
χρήσης 1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Απριλίου 1997 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 







4162 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Αριθ. (2) 

Πιστωτικές διευκολύνσεις για την αποκατάσταση των ζη¬ 
μιών των ιδιοκτητών των διαμερισμάτων της πολυκα¬ 
τοικίας στην οδό Δεσποτοποϋλου 1 στο Αίγιο, που κα- 

τέρρευσε από το σεισμό της 15ης Ιουνίου 1995. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το Ν. 867/79 «περί κυρώσεως, τροποποιήσεως και 
συμπληρώσεως της από 28.7.78 Π.Ν.Π. περί αποκατα- 
στάσεως ζημιών εκ σεισμών 1978 εις περιοχή Βορείου 
Ελλάδος» (ΦΕΚ 24/Α/7.2.79). 

2. Το Ν. 1190/81 (ΦΕΚ 203/Α/30.7.81) «περί κυρώ¬ 
σεως της από 26.3.81 Πράξεως Νομοθετικού Περιεχομέ¬ 
νου του Προέδρου της Δημοκρατίας», περί αποκαταστά- 
σεως ζημιών εκ των σεισμών 1981. 

3. Τις διατάξεις του άρθρου 3, παράγραφος 3, τελευ¬ 
ταίο εδάφιο του Ν. 1266/82 (ΦΕΚ Α/81) «περί οργάνων 
ασκήσεως της νομισματικής, πιστωτικής και συναλλαγμα¬ 
τικής πολιτικής και άλλες διατάξεις» όπως συμπληρώθηκε 
με το άρθρο 25, παράγραφος 6 του Ν. 1418/84 «Περί Δη¬ 
μοσίων Έργων και ρυθμίσεις συναφών θεμάτων» (ΦΕΚ 
Α/23). 

4. Τις διατάξεις του Ν. 128/75 «Περί τροποποιήσεως 
και συμπληρώσεως διατάξεων τινών αναφερομένων εις 
την λειτουργία του χρηματοδοτικού συστήματος». 

5. Την Πράξη Υπουργικού Συμβουλίου 266/18.7.95 
(ΦΕΚ 148/Α/19.7.96) «Για την αποκατάσταση των ζημιών 
που προκλήθηκαν από το σεισμό της 15ης Ιουνίου 1995 
στους Νομούς Αχαΐας και Φωκίδας». 

6. Την Πράξη Υπουργικού Συμβουλίου 75/4.4.96 (ΦΕΚ 
65/Α/11.4.96) «Για την αποκατάσταση των ζημιών που 
προκλήθηκαν από το σεισμό της 13ης Μαϊου 1995 οε πε¬ 
ριοχές των Νομών Τρικάλων, Καστοριάς, Φλώρινας, Ημα¬ 
θίας και Λάρισας, της 15ης Ιουνίοόυ 1995 σε περιοχές 
των Νομών Αχαΐας, Φωκίδας και Βοιωτίας, παράταση προ¬ 
θεσμίας υποβολής αιτήσεων για τα διατηρητέα ή παραδο¬ 
σιακά κτίρια του Νομού Αχαΐας, που επλήγησαν από τους 
σεισμούς του 1993 και των μεταφερομένων Κοινοτήτων 
Κρυόβρυσης, Αγ. Μαρίνας, Λάκκας και Αμπελιών Νομού 
Θεσπρωτίας που επλήγησαν από το σεισμό του 1979 και 
χορήγηση δανείων για τους κατολισθαίνοντες οικισμούς 
Παντάνασσας και Ατσιπάδων Νομού Ρεθύμνης». 

7. Το Π.Δ. 691/1988 «περί Οργανισμού της Γ.Γ.Δ.Ε. 
του ΥΠΕΧΩΔΕ». 

8. Την κοινή Απόφαση Δ16α/04/773/29.11.90 του 
Υπουργού Προεδρίας και του Αναπληρωτή Υπουργού ΠΕ- 
ΧΩΔΕ περί εξαιρέσεως διοικητικών πράξεων και εγγρά¬ 
φων από τον κανόνα των τριών υπογράφων. 

9. Την με αριθμ. 50148/542/24.6.92 Κοινή απόφαση 
των Υπουργών Εθν. Οικονομίας, Οικονομικών και Βιομη¬ 
χανίας, Ενέργειας και Τεχνολογίας και Εμπορίου «Περι¬ 
στολή δαπανών Δημοσίου Τομέα» (ΦΕΚ 420/Β/1.7.92). 

10. Τις διατάξεις του έργου 27 του Ν. 2081/92 (ΦΕΚ 
154/Α) και το γεγονός ότι από τις διατάξεις της παρούσας 
απόφασης η προκαλουμένη δαπάνη σε βάρος του λογα¬ 
ριασμού του Ν. 128/75 εκτιμάται ότι θα ανέλθει σε εκατό 
εκατομμύρια δραχμές (100.000.000 δρχ) περίπου. 

11. Την Κοινή Απόφαση Δ17α/03/99/Φ. 2.2.1/ 


29.10.96 του Πρωθυπουργού και του Υπουργού ΠΕ.- 
ΧΩ.ΔΕ με θέμα «Ανάθεση αρμοδιοτήτων Υπουργού Περι¬ 
βάλλοντος, Χωροταξίας και Δημοσίων Έργων στους Υφυ¬ 
πουργούς Περιβάλλοντος, Χωροταξίας κοι Δημοσίων Ερ¬ 
γων Χρήστο Βερελή και Θεόδωρο Κολιοπάνο». 

12. Τις με αρ. οικ/1855/ΤΣΕΠ 32/21.7.1995 (ΦΕΚ/ 
662/Β/26.7.95) για την παροχή πιστωτικών διευκολύν¬ 
σεων στους σεισμοπαθείς των Νομών Αχαΐας και Φωκίδας 
που επλήγησαν από το σεισμό της 15ης Ιουνίου 1995 και 
οικ/3347/ΤΠ 32/2.8.96 Τριμερή Υπουργική Απόφαση για 
την παροχή πιστωτικών διευκολύνσεων για την αποκατά¬ 
σταση των ζημιών των κατολισθενόντων οικισμών Παντά¬ 
νασσας και Ατσιπάδων Νομού Ρεθύμνης, των ιδιοκτητών 
των διαμερισμάτων της πολυκατοικίας στην οδόΔεσποτο- 
πούλου 1 στο Αίγιο, που κατέρρευοε από το σεισμό της 
15ης Ιουνίου 1995 καθώς και για την αποκατάσταση των 
ζημιών από τους σεισμούς του 1983 στους σεισμοπαθείς 
του οικισμού Παναγούλας του Νομού Αιτωλοακαρνα¬ 
νίας. 

13. Την αριθ. 1107147/1239/6Α74.10.96 απόφαση 
του Πρωθυπουργού και του Υπ. Οικονομικών για τη μετα¬ 
βίβαση αρμοδιοτήτων στον Υφυπουργό Οικονομικών, 
αποφασίζουμε: 

Προσαυξάνουμε το ποσό των δανείων για τους δικαιού¬ 
χους σεισμαδανείων ιδιοκτήτες της πολυκατοικίας, η 
οποία ευρίσκεται στην οδό Δεσποτοπούλου, αριθμός 1 
στο Αίγιο και κατέρευσε από τους σεισμούς της 15ης Ιου¬ 
νίου 1995 ως κατωτέρω: 

α) Γ ια κτίρια που έχουν χρήση κατοικίας, στο ποσό των 
διακοσίων δέκα χιλιάδων δραχμών (210.000 δρχ.) ανά τ.μ. 
με ανώτατο όριο δανειοδοτούμενης επιφάνειας τα 120 
τ.μ. 

β) Γ ια τα κτίρια που έχουν χρήση επαγγελματικού χώρου 
στο ποσό των εκατόν τριάντα χιλιάδων δραχμών (130.000 
δρχ.) ανά τ.μ. και για δανειοδοτούμενη επιφάνεια μέχρι 
120 τ.μ. ήτοι μέχρι του ποσού των 15.600.000 δρχ. για τα 
πρώτα 150 τ.μ. Στην περίπτωση που ο επαγγελματικός 
χώρος έχει επιφάνεια άνω των 150 τ.μ., για τον υπολογι¬ 
σμό της συνολικής δανειοδότησης θα διαιρείται π επιφά¬ 
νεια του σε τμήματα των 150 τ.μ. Γ ια τα τυχόν δάνεια που 
θα προκϋψουν πέραν των πρώτων 150 τ.μ. το ποσό του 
δανείου ορίζεται σε ενενήντα χιλιάδες δραχμές (90.000 
δρχ.) ανά τ.μ. και για δανειοδοτούμενη επιφάνεια 120 τ.μ. 
εκ των 150 τ.μ. ήτοι μέχρι του ποσού των 10.800.000 δρχ. 
για κάθε επιπλέον δάνειο που θα χορηγείται. 

Το προκύπτον τελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα 
αμελείται ενώ αν είναι πάνω από 50 τ.μ., τότε θα χορηγεί¬ 
ται στεγαστική συνδρομή ανάλογα με το εμβαδόν του και 
σύμφωνα με τα ισχύοντα ανώτατα όρια (εμβαδού και δα¬ 
νείου). 

γ) Για υπόγειους χώρους που είναι διαμορφωμένοι ως 
οικιακές ή επαγγελματικές αποθήκες το δάνειο ανακατα- 
σκευής ανέρχεται στο ποσό των 90.000 δρχ. ανά τ.μ. και 
μέχρι 120 τ.μ. 

Όσον αφορά τους λοιπούς όρους και τη διαδικασία σύ¬ 
ναψης και χορήγησης των δανείων έχουν εφαρμογή οι 
αντίστοιχες διατάξεις που ισχύουν στην με αρ. οικ,/1855/ 
ΤΣΕΠ 32/21.7.1995, ΦΕΚ 662/Β/26.7.1995 Τριμερή 
Υπουργική Απόφαση. 

Το προσαυξημένο δάνειο δικαιούνται όλοι οι ιδιοκτήτες 
της πολυκατοικίας επί της οδού Δεσποτοπούλου 1, στο 

Αιγαίο που κατέρρευσε από τους σεισμούς της 15ης Ιου¬ 
νίου 1995. 

Η δαπάνη που προκαλεϊται από τις διατάξεις της παρού¬ 
σας απόφασης θα βαρύνει το λογαριασμό του Ν. 128/75, 
ο οποίος δημιουργείται από την παρακράτηση επί των χο¬ 
ρηγήσεων των Τραπεζών με σκοπό την επιδότηση επιτο¬ 
κίων δανείων. Ο λογαριασμός αυτός επιδοτείται από τον 
Κρατικό Προϋπολογισμό μόνο σε περίπτωση ελειμματικό- 
τητάς του και για το λόγο αυτό η τυχόν επιβάρυνση του 
Κρατικού Προϋπολογισμού δεν μπορεί να εκτιμηθεί. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 23 Απριλίου 1997 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΟΝ 

Γ. ΠΑΠΑΝΤΩΝΙΟΥ Ν. ΧΡΙΣΤΟΔΟ ΥΛΑΚΗΣ 

ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡ. ΒΕΡΕΛΗΣ 

-♦- 

Αριθ. 1422 (3) 

Σύνθεση του Συμβουλίου Αγροτικής Πολιτικής. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ, ΟΙΚΟΝΟΜΙΚΩΝ 

ΚΑΙ ΓΕΩΡΓΙΑΣ 

Έχοντας υπόψη τις διατάξεις: 

1. α. Του άρθρου 44 του Ν. 2093/92 «Διαρρυθμίσεις 
στην έμμεση φορολογία και άλλες διατάξεις» (Α 181). 

β. Του άρθρου 29α του Ν. 1558/85 «Κυβέρνηση και Κυ¬ 
βερνητικά Όργανα» (Α 137), όπως το άρθρο αυτό προστέ¬ 
θηκε με το άρθρο 27 του Ν. 2081/92 «Ρύθμιση του θε¬ 
σμού των Επιμελητηρίων, τροποποίηση των διατάξεων 
του Ν. 1712/87 για τον εκσυγχρονισμό των επαγγελματι¬ 
κών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» (Α 154) και τροποποι¬ 
ήθηκε με το άρθρο 1 του Ν. 2469/97 «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις» (Α 38). 

2. Την αριθ. ΔΙΔΚ/Φ44.1/21566/10.10.96 κοινή από¬ 
φαση του Πρωθυπουργού και Υπουργού Εσωτερικών, Δη¬ 
μόσιας Διοίκησης και Αποκέντρωσης «Ανάθεση αρμοδιο¬ 
τήτων του Υπουργού Εσωτερικών, Δημόσιας Διοίκησης 
και Αποκέντρωσης στους Υφυπουργούς Εσωτερικών, Δη¬ 
μόσιας Διοίκησης και Αποκέντρωσης» (Β 932). 

3. Την αριθ. 1107147/1239/006Α/4.10.96 κοινή από¬ 
φαση του Πρωθυπουργού και Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (Β 922). 

4. Το γεγονός ότι από τις διατάξεις της παρούσας δεν 
προκαλεϊται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Το Συμβούλιο Αγροτικής Πολιτικής η σύσταση του 
οποίου προβλέπεται από το άρθρο 44 του Ν. 2093/92 
αποτελείται από τους πιο κάτω: 

1. Τον Υπουργό Γεωργίας, ως Πρόεδρο, αναπληρού- 
μενο από τον Υφυπουργό Γ εωργίας ή τον Γ ενικό Γ ραμμα- 
τέα του Υπουργείου. 


2. Τον Πρόεδρο της Διαρκούς Επιτροπής Παραγωγής 
και Εμπορίου της Βουλής και 7 μέλη αυτής με τους ανα¬ 
πληρωτές τους. 

3. Έναν (1) Καθηγητή του Τμήματος Φυτικής Παραγω¬ 
γής του Γεωπονικού Πανεπιστημίου Αθηνών ως τακτικό 
μέλος με τον αναπληρωτή του. 

4. Έναν (1) Καθηγητή του Τμήματος Γεωπονίας της 
Σχολής Γεωτεχικών Επιστημών του Αριστοτελείου Πανε¬ 
πιστημίου Θεσσαλονίκης ως τακτικό μέλος με τον ανα¬ 
πληρωτή του. 

5. Έναν (1) Καθηγητή του Κτηνιατρικού Τμήματος του 
Αριστοτελείου Πανεπιστημίου Θεσσαλονίκης ως τακτικό 
μέλος με τον αναπληρωτή του. 

6. Έναν (1) Καθηγητή του Τμήματος Γεωπονίας του 
Πανεπιστημίου Θεσσαλίας ως τακτικό μέλος με τον ανα¬ 
πληρωτή του. 

7. Δύο (2) Καθηγητές γεωργικής κατεύθυνσης των 
Τ.Ε.Ι. της χώρας ως τακτικά μέλη με τους αναπληρωτές 
τους. 

8. Δύο (2) Γενικούς Γραμματείς Περιφερειών ως τα¬ 
κτικά μέλη αναπληρού μένους από τους νόμιμούς αναπλη¬ 
ρωτές τους. 

9. Τρεις (3) αιρετούς Νομάρχες ως τακτικά μέλη ανα¬ 
πληρού μένους από τους νόμιμους αναπληρωτές τους. 

10. Πέντε (5) αναπληρωτές Νομάρχες ως τακτικά μέλη 
με τους νόμιμους αναπληρωτές τους. 

11. Δύο (2) Επάρχους ως τακτικά μέλη με τους νόμιμους 
αναπληρωτές τους. 

12. Τον Διοικητή και τους Υποδιοικητές της Αγροτικής 
Τράπεζας της Ελλάδας και τους Διευθύνοντες Συμβού¬ 
λους της Αγροτικής Ζωής (ΑΑΕΖΥ) και της Αγροτικής 
Ασφαλιστικής (ΑΕΕΓΑ) ως τακτικά μέλη με τους νόμιμους 
αναπληρωτές τους. 

13. Τον Διοικητή του Οργανισμού Γεωργικών Ασφαλί¬ 
σεων (Ο.Γ.Α.) ως τακτικό μέλος αναπληρούμενο από τον 
Υποδιοικητή αυτού. 

14. Τον Διοικητή του Οργανισμού Ελληνικών Γεωργικών 
Ασφαλίσεων (ΕΛΓΑ) ως τακτικό μέλος αναπληρούμενο 
από τον Υποδιοικητή αυτού. 

15. Τον Πρόεδρο του Εθνικού Οργανισμού Καπνού 
(Ε.Ο.Κ.) ως τακτικό μέλος αναπληρούμενο από τον Αντι¬ 
πρόεδρο του Διοικητικού Συμβουλίου του Οργανισμού. 

16. Τον Πρόεδρο του Οργανισμού Βάμβακος ως τακτικό 
μέλος αναπληρούμενο από τον Αντιπρόεδρο του Διοικητι¬ 
κού Συμβουλίου του Οργανισμού. 

17. Τον Πρόεδρο του Οργανισμού Ενισχύσεων Ελαιολά- 
δου ως τακτικό μέλος με τον αναπληρωτή του. 

18. Τον Πρόεδρο του Ελληνικού Οργανισμού Γάλακτος 
(ΕΛΟΓ) ως τακτικό μέλος με τον αναπληρωτή του. 

19. Έναν (1) εκπρόσωπο του Οργανισμού Προώθησης 
Εξαγωγών (ΟΠΕ) ως τακτικό μέλος με τον αναπληρωτή 
του. 

20. Τον Προϊστάμενο της οργανικής μονάδας του αγρο¬ 
τικού τομέα της Μόνιμης Ελληνικής Ανντιπροσωπείας 
στην Ευρωπαϊκή Ένωση ως τακτικό μέλος με τον αναπλη¬ 
ρωτή του. 

21. Τον Πρόεδρο του Εθνικού Ιδρύματος Αγροτικής 
Έρευνας (ΕΘΙΑΓΕ) ως τακτικό μέλος αναπληρούμενο από 
τον Γ ενικό Διευθυντή αυτού. 

22. Έξι (6) Γ ενικούς Διευθυντές του Υπουργείου Γ εωρ¬ 
γίας, ως τακτικά μέλη, που ορίζονται με τους αναπληρω¬ 
τές τους από τον Υπουργό Γ εωργίας. 

23 . Τον Διευθυντή της Διεύθυνσης Αγροτικής Πολιτικής 
και Τεκμηρίωσης του Υπουργείου Γεωργίας ως τακτικό 
μέλος με τον νόμιμο αναπληρωτή του. 

24. Τον Διευθυντή της Διεύθυνσης Μεταποίησης, Τυ¬ 
ποποίησης και Ποιοτικού Ελέγχου Προϊόντων Φυτικής Πα¬ 
ραγωγής του Υπουργείου Γεωργίας ως τακτικό μέλος με 
τον νόμιμο αναπληρωτή του. 

25. Τον Διευθυντή της Διεύθυνσης Πολιτικής Σχεδία¬ 
σης Εκτάκτου Ανάγκης (ΠΣΕΑ) του Υπουργείου Γεωρ- 
γίας. 

26. Έναν (1) εκπρόσωπο του Υπουργείου Εθνικής Οι¬ 
κονομίας με βαθμό Γενικού Διευθυντή, ως τακτικό μέλος, 
που ορίζεται με τον αναπληρωτή του από τον Υπουργό 
Εθνικής Οικονομίας. 

27. Έναν (1) εκπρόσωπο του Υπουργείου Περιβάλλο¬ 
ντος, Χωροταξίας και Δημοσίων Έργων με βαθμό Γενικού 
Διευθυντή, ως τακτικό μέλος, που ορίζεται με τον αναπλη¬ 
ρωτή του από τον Υπουργό ΠΕΧΩΔΕ. 

28. Έναν (1) εκπρόσωπο του Υπουργείου Ανάπτυξης 
(πρώην Υπουργείου Εμπορίου) με βαθμό Γενικού Διευθυ¬ 
ντή, ως τακτικό μέλος, που ορίζεται με τον αναπληρωτή 
του από τον Υπουργό Ανάπτυξης. 

29. Έναν (1) Γενικό Διευθυντή της Γενικής Γραμμα¬ 
τείας Τουρισμού του Υπουργείου Ανάπτυξης, ως τακτικό 
μέλος, που ορίζεται με τον αναπληρωτή του από τον 
Υπουργό Ανάπτυξης. 

30. Έναν (1) Γενικό Διευθυντή της ΔΕΗ ως τακτικό μέ¬ 
λος με τον νόμιμο αναπληρωτή του. 

31. Δύο (2) Διευθυντές του Υπουργείου Οικονομικών, 
εκ των οποίων ο ένας σε θέματα ΣΔΟΕ ως τακτικό μέλη, 
που ορίζονται με τους αναπληρωτές τους από τον 
Υπουργό Οικονομικών. 

32. Ένα (1) Διευθυντή του Υπουργείου Ανάπτυξης σε 
θέματα ενέργειας ως τακτικό μέλος με το νόμιμο αναπλη¬ 
ρωτή του. 

33. Το Πρόεδρο του Γεωτεχνικού Επιμελητηρίου Ελλά¬ 
δας (ΓΕΩΤΕΕ), ως τακτικό μέλος, που ορίζεται με τον 
αναπληρωτή του από το ΓΕΩΤΕΕ. 

34. Τέσσερις (4) εκπροσώπους Επαγγελατοβιοτεχνι- 
κών Επιμελητηρίων των Νομών που διακρίνονται για την 
ανάπτυξη τους πρωτογενούς τομέα παραγωγής, ως τα¬ 
κτικά μέλη, με τους αναπληρωτές τους. 

35. Τον Πρόεδρο της Πανελλήνιας Συνομοσπονδίας 
Ενώσεων Γεωργικών Συνεταιρισμών (ΠΑΣΕΓΕΣ) και εννέα 
(9) μέλη αυτής ως τακτικά μέλη, με τους αναπληρωτές 
τους. 

36. Τον Πρόεδρο της Γενικής Συνομοσπονδίας Αγροτι¬ 
κών Συλλόγων Ελλάδας (ΓΕΣΑΣΕ) και τρία (3) μέλη αυτής 
ως τακτικά μέλη, με τους αναπληρωτές τους. 

37. Τον Πρόεδρο της Συνομοσπονδίας Δημοκρατικών 
Αγροτικών Συλλόγων Ελλάδας (ΣΥΔΑΣΕ) και δύο (2) μέλη 
αυτής ως τακτικά μέλη, με τους αναπληρωτές τους. 

38. Τον Πρόεδρο της Κεντρικής Κλαδικής Συνεταιριστι¬ 
κής Ένωσης Ελαιοκομικών Προϊόντων (ΕΛΑΙΟΥΡΓΙΚΗ - 
ΚΚΣΕΕΠ) ως τακτικό μέλος αναπληρούμενο από τον Αντι¬ 
πρόεδρο αυτής. 

39. Τον Πρόεδρο της Κεντρικής Κλαδικής Συνεταιριστι¬ 
κής Ένωσης Αμπελουργικών Προϊόντων (ΚΕΟΣΟΕ) ως 
τακτικό μέλος αναπληρούμενο από τον Αντιπρόεδρο αυ- 

τής. _ 

40. Τρεις (3) εκπροσώπους της Τριτοβάθμιας Συνεται¬ 
ριστικής Οργάνωσης Κτηνοτροφικών Προϊόντων (ΚΤΗ- 


ΝΟΤΡΟΦΙΚΗ) ως τακτικά μέλη με τους αναπληρωτές 
τους εκ των οποίων ο Πρόεδρος, ο Αντιπρόεδρος αυτής 
και ένα (1) μέλος που ορίζεται από το Δ.Σ. αυτής. 

41. Τον Πρόεδρο της Κεντρικής Κλαδικής Συνεταιριστι¬ 
κής Ένωσης Σουλτανίνας (ΚΣΟΣ) ως τακτικό μέλος, ανσ- 
πληροϋμενο από τον Γενικό Διευθυντή αυτής. 

42. Έναν (1) εκπρόσωπο των Τριτοβάθμιων Συνεταιρι¬ 
στικών Οργνώσεων ΚΑΠΝΙΚΗ, -ΗΡΟΚΑΡΠ1ΚΗ, ΜΕΛΙΣ- 
ΣΟΚΟΜίΚΗ, ΣΙΤΙΚΗ και ΚΕΣΠΥ ως τακτικά μέλη με τους 
αναπληρωτές τους. 

43. Έναν (1) εκπρόσωπο της Κεντρικής Κλαδικής Συνε¬ 
ταιριστικής Ένωσης Βάμβακος (ΒΑΜΒΑΚΟΥΡΓΙΚΗ) ως 
τακτικό μέλος, με τον αναπληρωτή του. 

44. Τρεις (3) εκπροσώπους Δευτεροβαθμίων Ενώσεων 
Αγροτικών Συνεταιρισμών (μέλη ΠΑΣΕΓΕΣ) ως τακτικά 
μέλη με τους αναπληρωτές τους. 

4. Δύο (2) εκπροσώπου εξαγωγέων τυποποιημένων 
προϊόντων αγροτική παραγωγής ως τακτικά μέλη με τους 
αναπληρωτές τους. 

46. Έναν (1) εκπρόσωπο της Ένωσης Οινοποιητικών 
Συνεταιρισμών ως τακτικό μέλος με τον αναπληρωτή του. 

47. Έναν (1) εκπρόσωπο της Ένωσης Ελαιοκομικών 
Συνεταιρισμών ως τακτικό μέλος με τον αναπληρωτή του. 

48. Έναν (1) εκπρόσωπο πτηνοτροφικού Συνεταιρι¬ 
σμού ως τακτικό μέλος με τον αναπληρωτή του. 

49. Δύο (2) εκπροσώπους Αγρότουριστικών Συνεταιρι¬ 
σμών ως τακτικά μέλη με τους αναπληρωτές του. 

50. Τρεις (3) εκπροσώπους νέων αγροτών (ΠΑΣΕΓΕΣ) 
ως τακτικά μέλη με τους αναπληρωτές τους. 

51. Δύο (2) εκπροσώπους νέων αγροτών (ΓΕΣΑΣΕ) ως 
τακτικά μέλη με τους αναπληρωτές τους. 

52. Τρεις (3) εκπροσώπους Ομοσπονδιών Αγροτικών 
Συλλόγων (ΓΕΣΑΣΕ - ΣΥΔΑΣΕ) ως τακτικά μέλη με τους 
αναπληρωτές τους, 

53. Έναν (1) εκπρόσωπο της Πανελλήνιας Ένωσης Γε- 
ωπόνων Δημοσίων Υπαλλήλων (ΠΕΓΔΥ) ως τακτικό μέλος 
με τον αναπληρωτή του. 

54. Έναν (1) εκπρόσωπο του Κτηνιατρικού Συλλόγου 
ως τακτικό μέλος με τον αναπληρωτή του. 

55. Δύο (2) εκπροσώπους της Πανελλήνιας Ομοσπον¬ 
δίας Συλλόγων Παραγωγών Αγροτικών Προϊόντων Πωλη- 
τών Λαϊκών Αγορών ως τακτικά μέλη με τους αναπληρω¬ 
τές τους. 

56. Έναν (1) εκπρόσωπο της Πανελλήνιας Ένωσης Εκ- 
κοκιστών και Εξαγωγέων Βάμβακος ως τακτικό μέλος με 
τον αναπληρωτή του. 

57. Τον Πρόεδρο της Ομοσπονδίας Βιομηχανιών Επε¬ 
ξεργασίας Καπνού ως τακτικό μέλος με τον αναπληρωτή 
του. 

58. Έναν (1) εκπρόσωπο της Ένωσης Κονσερβοποιων 
Μεταποιητών Αγροτικών Προϊόντων Ελλάδος (ΕΚΕ) ως 
τακτικό μέλος με τον αναπληρωτή του. 

59. Τον Πρόεδρο της Πανελλήνιας Ένωσης Κονσερβο- 
ποιών (ΠΕΚ) ως τακτικό μέλος με τον αναπληρωτή του. 

60. Έναν (1) εκπρόσωπο του Συνδέσμου Ελληνικών 
Βιομηχανιών (ΣΕΒ) ως τακτικό μέλος με τον αναπληρωτή 
του. 

61. Τον Πρόεδρο του Πανελλήνιο Συνδέσμου Εξαγω¬ 
γέων (ΠΣΕ) ως τακτικό μέλος με τον αναπληρωτή του. 

62. Έναν (1) εκπρόσωπο του Συνδέσμου Αγροτικών Συ¬ 
νεταιριστικών Οργανώσεων Τυποποίησης Ελαιολάδου 
(ΣΑΤΟΤΕ) ως τακτικό μέλος με τον αναπληρωτή του. 

63. Έναν (1) εκπρόσωπο του Ελληνικού Συνδέσμου 
Βιοτεχνών Τυποποίησης Ελαιολάδου (ΕΣΒΙΤΕ) ως τακτικό 
μέλος με τον αναπληρωτή του. 

64. Έναν (1) εκπρόσωπο του Συνδέσμου Ελληνικής 
Βιομηχανίας Τυποποίησης Ελαιολάδου (ΣΕΒΙΤΕΛ) ως τα¬ 
κτικό μέλος με τον αναπληρωτή του. 

65. Τον Πρόεδρο της Εθνικής Επιτροπής Γάλακτος ως 
τακτικό μέλος με τον αναπληρωτή του. 

66. Δύο (2) εκπροσώπους εξαγωγέων νωπών οπωροκη- 
πευτικών ως τακτικά μέλη με τους αναπληρωτές τους. 

67. Δύο (2) εκπροσώπους των Συνδέσμων Ελληνικών 
Βιομηχανιών Τροφίμων ως τακτικά μέλη με τους αναπλη¬ 
ρωτές τους. 

68. Τον Πρόεδρο του Συνδέσμου Πτηνοτροφικών Επι¬ 
χειρήσεων Ελλάδος ως τακτικό μέλος με τον αναπληρωτή 
ίου. 

69. Έναν (1) εκπρόσωπο του Συνδέσμου Ελληνικών θα- 
λασσοκαλλιεργειών (ΣΕΘ) ως τακτικό μέλος με τον ανα¬ 
πληρωτή του. 

70. Τον Πρόεδρο της Ένωσης Ελλήνων Υδατοκαλλιερ- 
γητών ως τακτικό μέλος με τον αναπληρωτή του. 

71. Τρεις (3) εκπροσώπους Οργανώσεων Αλιείας ως 
τακτικά μέλη με τους αναπληρωτές τους. 

72. Τον Πρόεδρο του Συνδέσμου Ελληνικών Αποσταγ¬ 
μάτων και Οινοποτών ως τακτικό μέλος με τον αναπλη¬ 
ρωτή του. 

73. Έναν (1) εκπρόσωπο της Ένωσης Οινοποιών Ελλά¬ 
δος ως τακτικό μέλος με τον αναπληρωτή του. 

74. Έναν (1) εκπρόσωπο του Συνδέσμου Οινοποιών Ελ¬ 
λάδος ως τακτικό μέλος με τον αναπληρωτή του. 

75. Έναν (1) εκπρόσωπο του Συνδέσμου Ελληνικού Οί¬ 
νου ως τακτικό μέλος με τον αναπληρωτή του. 

76. Έναν (1) εκπρόσωπο του Συνδέσμου Ελληνικών 
Βιομηχανιών Γαλακτομικών Προϊόντων (ΣΕΒΓΑΠ) ως τα¬ 
κτικό μέλος με τον αναπληρωτή του. 

77. Έναν {1) εκπρόσωπο της Ομοσπονδίας Παραδοσια¬ 
κών Τυροκομείων Ελλάδος ως τακτικό μέλος με τον ανα¬ 
πληρωτή του. 

78. Τον Πρόεδρο του Συλλόγου Τυροκόμων Ν.Α. Ρεθύ- 
μνης Κρήτης ως τακτικό μέλος με τον αναπληρωτή του. 

79. Έναν (1) εκπρόσωπο του Συνδέσμου Συν/κών Γα¬ 
λακτοκομείων ως τακτικό μέλος με τον αναπληρωτή του. 

80. Δύο (2) εκπροσώπους της Ομοσπονδίας Χοιροτροφικών 
Συλλόγων ως τακτικά μέλη με τους αναπληρωτές τους. 

81. Τέσσερις (4) εκπροσώπους Κτηνοτροφικών Συλλό¬ 
γων ως τακτικά μέλη με τους αναπληρωτές τους. 

82. Δύο (2) εκπροσώπους της Γ ενικής Συνομοσπονδίας 
Καταναλωτών Ελλάδος ως τακτικά μέλη με τους αναπλη¬ 
ρωτές τους. 

83. Έναν (1) εκπρόσωπο της Ένωσης Καταναλωτών «Η 
ποιότητα Ζωής» (ΕΚΠΟΙΖΩ) ως τακτικό μέλος με τον ανα¬ 
πληρωτή του. 

84. Τέσσερις (4) εκπροσώπους Συλλογικών Οργανώ¬ 
σεων Καλλιεργητών Βιολογικών Προϊόντων ως τακτικά 
μέλη με τους αναπληρωτές τους. 

85. Τον Πρόεδρο της Ελληνικής Διεπιστημονικής Εται¬ 
ρείας για την Οικολογική Γεωργία (ΡΕΑ) ως τακτικό μέλος 
με τον αναπληρωτή του. 

86. Τον Πρόεδρο της ΦΥΣΙΟΛΟΓΙΚΗΣ ως τακτικό μέ¬ 
λος με τον αναπληρωτή του. 

87. Δύο (2) εκπροσώπους Συλλόγων Νέων Αγροτών ως 
ως τακτικά μέλη με τους αναπληρωτές τους. 


2. Σκοπός του Συμβουλίου είναι η μελέτη θεμάτων 
αγροτικής πολιτικής που έχουν σχέση με τις επιλογές ανα¬ 
πτυξιακών οικονομικών και κοινωνικών στόχων. Οι προτά¬ 
σεις για τον καθορισμό των προτεραιοτήτων και εναλλα¬ 
κτικών μέτρων πολιτικής στην ελληνική γεωργία, με κα¬ 
τεύθυνση τη προσέγγιση μιας εθνικής στρατηγικής για τον 
πρωτογενή τομέα παραγωγής, που θα έχει θετικές επι¬ 
πτώσεις στο εισόδημα και την ευημερία του αγροτικού 
πληθυσμού της χώρας. 

3. Το Συμβούλιο Αγροτικής Πολιτικής έχει τις ακόλου¬ 
θες αρμοδιότητες: 

α) Την διατύπωση απόψεων ως προς τις επιλογές ανα¬ 
πτυξιακών, οικονομικών και κοινωνικών στόχων στον κα¬ 
θορισμό προτεραιοτήτων πολιτικής. 

β) Την διατύπωση απόψεων ως προς τις επιπτώσεις των 
εναλλακτικών μέτρων στην ευημερία των διαφόρων ομά¬ 
δων του πληθυσμού. 

γ) Την διατύπωση απόψεων ως προς τις κατευθύνσεις 
της κυβερνητικής πολιτικής στον αγροτικό τομέα. 

δ) Την εισήγηση μέτρων πολιτικής προς τον Υπουργό 
Γ εωργίας. 

ε) Την διατύπωση απόψεων και εισηγήσεων για κάθε 
άλλο θέμα σχετικό με την αγροτικό πολιτική το οποίο πα¬ 
ραπέμπει σε αυτό ο Υπουργός Γεωργίας. 

4. Από τη δημοσίευση της παρούσας παύουν να ισχύουν 
οι αριθμ. 347331/12.8.96, 5527/367817/19.12.96, 
367823/30.12.96 και 282506/9.1.97 κοινές αποφάσεις 
των Υπουργών Εσωτερικών, Δημόσιας Διοίκησης και Απο¬ 
κέντρωσης, Οικονομικών και Γεωργίας περί σύνθεσης και 
διευρύνσεων του Συμβουλίου Αγροτικής Πολιτικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Απριλίου 1996 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ & ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

ΑΝ. ΜΑΝΤΕΛΗΣ Γ. ΔΡΥΣ 

ΓΕΩΡΓΙΑΣ 

ΣΤ. ΤΖΟΥΜΑΚΑΣ 
-♦- 

Αριθ. 39782 οικ. (4) 

Ρύθμιση λεπτομερειών που αφορούν τη διενέργεια διαγω¬ 
νισμού Δικαστικών Επιμελητών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντες υπόψη: 

1) Τις διατάξεις των άρθρων 3, 9, 11 και 14 του Ν. 
2318/95 «Κώδικας Δικαστικών Επιμελητών». 

2) Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

1. Η Κεντρική Εξεταστική Επιτροπή θα συνέρχεται την 
06.30 ώραν της ημέρας του διαγωνισμού σε αίθουσα της 
Κ.Υ. του Υπουργείου Δικαιοσύνης, προκειμένου να συντά¬ 
ξεις σύμφωνα με το άρθρ. 11 του Ν. 2318/95, τα θέματα, 
που θα αποσταλούν στις εξεταστικές επιτροπές, τα μέλη 
των οποίων πρέπει να βρίσκονται στο χώρο του διαγωνι¬ 
σμού την 08.00 ώραν. 

2. Τα θέματα θα αποστέλλονται με τηλεομοιότυπο 

(ΡΑΧ) στους προέδρους των προβλεπόμενων από το 
άρθρ. 9 του Ν. 2318/95 εξεταστικών επιτροπών, οι οποίοι 
και θα εκφωνούν αμελλητί στην αίθουσα του διαγωνι¬ 
σμού. 

3. Ορίζουμε τη χρονική διάρκεια του διαγωνισμού υπο¬ 
ψηφίων δικαστικών επιμελητών σε πέντε (5) ώρες από το 
πέρας της εκφωνήσεως των θεμάτων. 

4. Οι υποψήφιοι οφείλουν κατά την ημέρα του διαγωνι¬ 
σμού να έχουν καταλάβει τις θέσεις τους το αργότερο μέ¬ 
χρι την 08.30 ώραν. 

5. Απαγορεύεται στους υποψηφίους η χρήση βιβλίων, 
σημειώσεων και λοιπών βοηθημάτων κατά τη διάρκεια του 
διαγωνισμού. 

6. Οι υποψήφιοι θα χρησιμοποιήσουν κόλλες τις οποίες 
θα λάβουν από τις εξεταστικές επιτροπές. Οι κόλλες φέ¬ 
ρουν ειδικό αδιαφανές κάλυμμα στο σημείο αναγραφής 
των ατομικών στοιχείων των διαγωνιζομένων, ώστε να 
εξασφαλίζεται το αδιάβλητο της βαθμολόγησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Απριλίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΠΑΝΝΟΠΟΥΛΟΣ 
-*- 

Αριθ- Φ23/60400/1352 (5) 

Αναπροσαρμογή και επαναπροσδιορισμός των ειδικών τε¬ 
λών του άρθρου 2 του Ν. 1350/83 όπως τροποποιή¬ 
θηκε και συμπληρώθηκε με το άρθρο 37 του Ν. 1959/ 
1991. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Των άρθρων 2 και 3 του Ν. 1350/Α 55) «Υποχρεωτι¬ 
κός τεχνικός έλεγχος των οδικών οχημάτων και άλλες δια¬ 
τάξεις» όπως τροποποιήθηκα και συμπληρώθηκε με το 
άρθρο 37 του Ν. 1959/91 (Α' 123). 

β. Της 90284/2894/2.9.92 απόφασης του Υπουργού 
Μεταφορών και Επικοινωνιών «Αναπροσαρμογή ειδικών 
τελών για τη διενέργεια τεχνικού ελέγχου οχημάτων». 

γ. Του άρθρου 31 του Ν. 1473/84 «Μεταρυθμίσεις στην 
άμεση και έμεση φορολογία και άλλες διατάξεις» όπως 
αντικαταστάθηκε με το άρθρο 42 του Ν. 2214/94. 

δ. Την 1107147/1239/6006Α/4.10.96 κοινή απόφαση 
του Πρωθυπουργού και Υπουργού Οικονομικών «Ανάθεση 
αρμοδιοτήτων του Υπουργού Οικονομικών στους Υφυ¬ 
πουργούς Οικονομικών». 

ε. Την 566/26.9.96 κοινή Απόφαση του Πρωθυπουρ¬ 
γού και Υπουργού Μεταφορών και Επικοινωνιών «Καθορι¬ 
σμός αρμοδιοτήτων του Υφυπουργού Μεταφορών και 
Επικοινωνιών». 

2. Την ανάγκη αναπροσαρμογής και επαναπροσδιορι¬ 
σμού των ειδικών τελών που προβλέπονται από το άρθρο 
2 του Ν. 1350/83 λόγω παρόδου χρονικού διαστήματος 
μεγαλυτέρου της τετραετίας από την προηγούμενη ανα¬ 
προσαρμογή. 

3. Το γεγονός ότι όπως ορίζεται από το (γ) σχετικό με 
κοινές αποφάσεις του Υπ. Οικονομικών και του κατά περί¬ 
πτωση αρμόδιου Υπουργού, που δημοσιεύονται στη Εφη¬ 
μερίδα της Κυβερνήσεως, δύνανται να επιβάλλονται, ανα¬ 


προσαρμόζονται, αναπροσδιορίζονται ή αντικαθίστανται 
παράβολα, τέλη, δικαιώματα και εισφορές οποιοσδήποτε 
μορφής ή ονομασίας ανταποδοτικής γενικά φύσης υπέρ 
του Δημοσίου. 

4, Το γεγονός ότι από τις διατάξεις της απόφασης αυ¬ 
τής, δεν προκαλείται δαπάνης σε βάρος του Κρατικού 
Προϋπολογισμού, αποφασίζουμε: 

1. Τα ποσά των ειδικών τελών της παραγράφου 1 του 
άρθρου 2 του Ν. 1350/1983 για τη διενέργεια περιοδικού 
τεχνικού ελέγχου οχημάτων αναπροσαρμόζονται ως εξής: 

α) Για επιβατηγό αυτοκίνητα σε δραχμές οκτώ χιλιάδες 

( 8 . 000 ). 

β) Για φορτηγά αυτοκίνητα: 

αα) Μικτού βάρους μέχρι τρεις χιλιάδες πεντακόσιες 

(3.500) χιλιόγραμμα σε δραχμές δώδεκα χιλιάδες 
( 12 . 000 ). 

ββ) Μικτού βάρους από τρεις χιλιάδες πεντακόσια ένα 

(3.501) χιλιόγραμμα μέχρι δέκα χιλιάδες (10.000) χιλιό¬ 
γραμμα σε δραχμές δέκα έξι χιλιάδες (16.000). 

γγ) Μικτού βάρους πάνω από δέκα χιλιάδες (10.000) χι¬ 
λιόγραμμα σε δραχμές είκοσι τέσσερις χιλιάδες 
(24.000). 

γ) Γ ια λεωφορεία σε δραχμές είκοσι χιλιάδες 

( 20 . 000 ). 

δ) Για ρυμουλκοϋμενα ή ημιρυμουλκούμενα οχήματα ή 
συρμούς φορτηγών οχημάτων όλων των κατηγοριών: 

αα) Μικτού βάρους μέχρι τρεις χιλιάδες πεντακόσια 

(3.500) χιλιόγραμμα σε δραχμές δώδεκα χιλιάδες 

( 12 . 000 ). 

ββ) Μικτού βάρους από τρεις χιλιάδες πεντακόσια ένα 

(3.501) χιλιόγραμμα μέχρι δέκα χιλιάδες (10.000) χιλιό¬ 
γραμμα σε δραχμές δέκα έξι χιλιάδες (16.000). 

γγ) Μικτού βάρους πάνω από δέκα χιλιάδες (10.000) χι¬ 
λιόγραμμα σε δραχμές είκοσι τέσσερις χιλιάδες 
(24.000). 

ε) Για ρυμουλκούμενα ή ημιρυμουλκούμενα λεωφορεία 
και λεωφορεία οχήματα συρμού σε δραχμές είκοσι χιλιά¬ 
δες (20.000). 

στ) Για μοτοσυκλέτες (δίκυκλες ή τρίκυκλες) σε δραχ¬ 
μές έξι χιλιάδες (6.000). 

ζ) Για μοτοποδήλατα σε δραχμές τρεις χιλιάδες διακό¬ 
σιες (3.200). 

2. Τα ποσά των ειδικών τελών της παραγράφου 5 του 
άρθρου 2 του ν. 1350/83 όπως αντικαταστάθηκε από την 
παράγραφο 3 του άρθρου 37 τουΝ. 1959/91 αναπροσαρ¬ 
μόζονται ως εξής: 

α) Για τον έλεγχο καυσαερίων, δραχμές τριακόσιες χι¬ 
λιάδες (300.000). 

β) Για τον έλεγχο θορύβου, δραχμές εκατό πενήντα χι¬ 
λιάδες (150.000). 

γ) Για τον έλεγχο συστήματος πέδησης, δραχμές τρια¬ 
κόσιες χιλιάδες (300.000). 

δ) Για τον έλεγχο συστήματος διεύθυνσης, δραχμές 
τριακόσιες χιλιάδες (300,000). 

ε) Για τον έλεγχο ισχύος του κινητήρα, δραχμές εκατό 
πενήντα χιλιάδες (150,000). 

στ) Για τον έλεγχο της κατανάλωσης του κινητήρα, 
δραχμές εκατό πενήντα χιλιάδες (150.000). 

ζ) Για κάθε άλλο έλεγχο, δραχμές τριακόσιες χιλιάδες 
(300.000). 

3. Τα ποσά των ειδικών τελών της παραγράφου 9 του 
άρθρου 2 του Ν. 1350/83 όπως συμπληρώθηκε με την 

παράγραφο 4 του Ν. 1959/91 αναπροσαρμόζονται ως 
εξής: 

α) Για τους ειδικούς ελέγχους, που απαιτούνται για την 
έκδοση πιστοποιητικού ελέγχου αμαξώματος σύμφωνα με 
τις κείμενες διατάξεις θα εισπράττεται ειδικά τέλος τρια¬ 
κόσιες χιλιάδες (300.000) δραχμές. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Απριλίου 1996 

ΟΙ ΥΦΥΠΟΥΡΓΟΙ 

ΟΚΟΝΟΜΙΚΩΝ ΜΕΤΑΦΟΡΩΝ & ΕΠΙΚΟΙ ΝΟΝΏΝ 

ΝΙΚ. ΧΡ1ΓΤΟΔΟΥΛΑΚΗΣ ΕΜΜ. ΛΟΥΚΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΕΕΧ 22321 1 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗ 

ΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

•Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ, 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

Βασ, Όλγας 168, Ιοςορ.-Τ.Κ. 546 55 (031)423956 
ΠΕΙΡΑΙΑΣ 4136402 

Νικήτα 6-8 Τ,Κ, 1Β5 31 4171307 

ΠΑΤΡΑ (061)271249 

Κορϊνθου 327 Τ,Κ. 262 23 224581 

ΙΩΑΝΝΙΝΑ 

Διοικητήριο Τ,Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡ1ΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά Βσέλιδο ή μέρους αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ,Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανώτατου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 

10.000 

50.000 

25.000 

10.000 

5.000 

10.000 

3.000 

250.000 

10.000 

2.500 δρχ. 

2.500 » 

500 » 

2.500 -> 

1.250 >. 

500 >■ 

250 » 

500 ·> 

150 >■ 

12.500 »> 

500 ·> 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 >■ 10.000 

* Οι συνδρομές του εσωτερικού προπληρώνονται στα Δημόσια Ταμείο που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφεοομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ* 
ΠΕΤ (Σολωμού 51 ■ Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις οστών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάοτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες Λινού λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











